ประยุทธ์ใช้ ม. 44 ให้คนพิการที่เป็นผู้ประกันตนได้สิทธิเทียบเท่า บัตรทอง ด้วย
ประยุทธ์ใช้ ม.44 ปรับบริการสาธารณสุขคนพิการ สั่งกองทุนประกันสังคมดูแลค่าใช้จ่ายเทียบเท่า สปสช. พร้อมพร้อมสั่งหน่วยงานที่เกี่ยวข้องจัดการภายใน 30 วัน15 ก.ย. 2559 เว็บไซต์ราชกิจจานุเบกษา เผยแพร่คำสั่งหัวหน้าคณะรักษาความสงบแห่งชาติที่ 58/2559 เรื่อง การรับบริการสาธารณสุขของคนพิการ ตามกฎหมายว่าด้วยหลักประกันสุขภาพแห่งชาติและกฎหมายว่าด้วยการประกันสังคม โดยเนื้อหาระบุว่า อาศัยอำนาจตามความในมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 กำหนดให้นอกจากคนพิการที่เป็นผู้ประกันตนนั้นจะได้รับสิทธิคนพิการตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 แล้ว ยังได้รับสิทธิบริการสาธารณสุขที่มีมาตรฐานและมีประสิทธิภาพตามที่กำหนดไว้ในกฎหมายว่าด้วยหลักประกันสุขภาพแห่งชาติ และกำหนดให้กองทุนประกันสังคมตามกฎหมายว่าด้วยการประกันสังคม เป็นผู้จ่ายค่าใช้จ่ายดังกล่าว อีกทั้งกำหนดให้สำนักงบประมาณ กระทรวงการคลัง กระทรวงการพัฒนาสังคมและความมั่นคงของมนุษย์ กระทรวงสาธารณสุข กระทรวงแรงงานสำนักงานหลักประกันสุขภาพแห่งชาติ และหน่วยงานอื่นที่เกี่ยวข้องดำเนินการตามคำสั่งนี้ ภายใน 30 วันนับตั้งแต่บังคับใช้ทั้งนี้ คำสั่งดังกล่าวจะมีผลบังคับใช้นับตั้งแต่วันที่ประกาศในราชกิจจานุเบกษา (15 ก.ย. 2559) เป็นต้นไปอนึ่ง ก่อนหน้านี้ ตัวแทนคนพิการได้ออกมาพูดถึงสิทธิของบัตรทองที่มีมากกว่าสิทธิประกันสังคม () โดยกล่าวว่า สิทธิในระบบหลักประกันสุขภาพถ้วนหน้า(บัตรทอง)นอกจากจะรักษาฟรีแล้วยังเปิดโอกาสให้ผู้พิการสามารถเลือกโรงพยาบาลได้ แต่เมื่อตนตัดสินใจเข้าทำงาน ก็ต้องถูกโอนย้ายสิทธิประกันสุขภาพจากบัตรทองเข้าสู่ระบบประกันสังคมซึ่งให้สิทธิน้อยกว่า และไม่ครอบคลุมค่าใช้จ่ายบางอย่างนอกจากนี้ ยังเคยมีความกังวลในแนวคิดการจัดการระบบประกันสังคมและสิทธิคนพิการ () ในเรื่องของการโอนคนพิการจาก สำนักงานประกันสังคม (สปส.) ซึ่งเป็นที่ตั้งของกองทุนประกันสังคม ไปยังสำนักงานหลักประกันสุขภาพแห่งชาติ (สปสช.) ที่ยังไม่สามารถหาข้อสรุปในการจัดหางบได้ รวมทั้งยังไม่มีการศึกษารายละเอียดข้อบังคับในการดำเนินการดังกล่าวคำสั่งหัวหน้าคณะรักษาความสงบแห่งชาติที่ 58/2559เรื่อง การรับบริการสาธารณสุขของคนพิการตามกฎหมายว่าด้วยหลักประกันสุขภาพแห่งชาติและกฎหมายว่าด้วยการประกันสังคมโดยที่รัฐบาลได้ตระหนักถึง ความรู้ ความสามารถ และศักยภาพของคนพิการในฐานะทรัพยากรบุคคลที่มีค่าของประเทศ ซึ่งรัฐสมควรจัดให้คนพิการได้รับการอำนวยความสะดวกอันเป็นสาธารณะและความ ช่วยเหลืออื่นจากรัฐ โดยเฉพาะการรับบริการสาธารณสุขที่มีมาตรฐานและมีประสิทธิภาพเพื่อคนพิการได้ มีคุณภาพชีวิตที่ดีและสามารถพึ่งพาตนเองได้อาศัยอำนาจตามความในมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่ง ดังต่อไปนี้ข้อ 1 นอกจากประโยชน์ทดแทนในฐานะผู้ประกันตนตามกฎหมายว่าด้วยการประกันสังคมแล้ว ให้คนพิการตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 ที่เป็นผู้ประกันตนตามกฎหมายว่าด้วยการประกันสังคม มีสิทธิได้รับบริการสาธารณสุขที่มีมาตรฐานและมีประสิทธิภาพตามที่กำหนดไว้ใน กฎหมายว่าด้วยหลักประกันสุขภาพแห่งชาติด้วยประโยชน์ทดแทนตามกฎหมาย ว่าด้วยการประกันสังคมตามวรรคหนึ่ง ไม่รวมถึงประโยชน์ทดแทนในกรณีประสบอันตราย หรือเจ็บป่วยอันมิใช่เนื่องจากการทำงานตามมาตรา 63 แห่งพระราชบัญญัติประกันสังคม พ.ศ. 2533 ซึ่งแก้ไขเพิ่มเติมโดยพระราชบัญญัติประกันสังคม (ฉบับที่ 4) พ.ศ. 2558ข้อ 2 ค่าใช้จ่ายเพื่อการบริการสาธารณสุขตามกฎหมายว่าด้วยหลักประกันสุขภาพแห่ง ชาติที่จ่ายให้แก่คนพิการตามข้อ 1 วรรคหนึ่ง ให้จ่ายจากกองทุนประกันสังคมตามกฎหมายว่าด้วยการประกันสังคมทั้งนี้ ตามหลักเกณฑ์ วิธีการ และเงื่อนไข ที่กระทรวงการคลังกำหนดภายในสามสิบวันนับแต่วันที่คำสั่งนี้มีผลใช้บังคับมิ ให้นำมาตรา 21 แห่งพระราชบัญญัติประกันสังคม พ.ศ. 2533 ในส่วนที่เป็นวัตถุประสงค์ของกองทุนประกันสังคม มาใช้บังคับกับการจ่ายเงินตามวรรคหนึ่งข้อ 3 ภายในสามสิบวันนับแต่วันที่คำสั่งนี้มีผลใช้บังคับ ให้สำนักงบประมาณ กระทรวงการคลังกระทรวงการพัฒนาสังคมและความมั่นคงของมนุษย์ กระทรวงสาธารณสุข กระทรวงแรงงานสำนักงานหลักประกันสุขภาพแห่งชาติ และหน่วยงานอื่นที่เกี่ยวข้อง ดำเนินการในส่วนของตนหรือร่วมกันดำเนินการเพื่อให้คนพิการได้รับบริการ สาธารณสุขตามคำสั่งนี้ข้อ 4 ในกรณีเห็นสมควร ให้นายกรัฐมนตรีเสนอให้คณะรักษาความสงบแห่งชาติแก้ไขเปลี่ยนแปลงคำสั่งนี้ได้ข้อ 5 คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ 14 กันยายน พุทธศักราช 2559พลเอก ประยุทธ์ จันทร์โอชาหัวหน้าคณะรักษาความสงบแห่งชาติ
ประยุทธ์ใช้ ม.44 ปรับบริการสาธารณสุขคนพิการ สั่งกองทุนประกันสังคมดูแลค่าใช้จ่ายเทียบเท่า สปสช. พร้อมพร้อมสั่งหน่วยงานที่เกี่ยวข้องจัดการภายใน 30 วัน 15 ก.ย. 2559 เว็บไซต์ราชกิจจานุเบกษา
คณะรักษาความสงบแห่งชาติ,คนพิการ,บัตรทอง,ประกันสังคม,ประยุทธ์ จันทร์โอชา,ม.44,ระบบประกันสุขภาพ,สำนักงานประกันสังคม,สิทธิรักษาพยาบาล,แรงงาน